A BIZOTTSÁG 29/2002/EK RENDELETE
(2001. december 19.)
az Európai Közösségben a gazdasági tevékenységek statisztikai osztályozásáról szóló 3037/90/EGK tanácsi rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb a 761/93/EGK bizottsági rendelettel[1] módosított, az Európai Közösségben a gazdasági tevékenységek statisztikai osztályozásáról szóló, 1990. október 9-i 3037/90/EGK tanácsi rendeletre[2] és különösen annak 8. cikke b) pontjára és 9. cikkére,
mivel:
(1) A 3037/90/EGK rendelet létrehozta a gazdasági tevékenységek osztályozását - a továbbiakban a NACE Rev. 1. -, hogy megfeleljen a Közösségen belüli statisztikai követelményeknek.
(2) Szükség van a NACE Rev. 1. módosítására, hogy figyelembe vegye a technológiai és gazdasági fejlődést, valamint az Európai Szén- és Acélközösség Szerződés lejártát.
(3) Szükség van a NACE Rev. 1. módosítására a nemzetközileg összefüggő rendszer fenntartásához, valamint a világszintű összehangoltság eléréséhez.
(4) A 3037/90/EGK rendeletet ezért ennek megfelelően módosítani kell.
(5) Az e rendeletben előírt intézkedések összhangban vannak a Statisztikai Programbizottság véleményével,
ELFOGADTA EZT A RENDELETET:
1. cikk
A 3037/90/EGK rendelet mellékletének helyébe e rendelet mellékletének szövege lép.
2. cikk
Ez a rendelet az Európai Közösségek Hivatalos Lapjában való kihirdetését követő 20. napon lép hatályba.
Ezt a rendeletet 2003. január 1-jétől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2001. december 19-én.